
Barcelona tremola, Sants també 


Bcn/Sants.- Fa poc se sentia 
parlar de les protestes que 
van tenir lloc al Quebec en 
motiu de la III Cimera de les 
Amèriques, on es pretenia fir¬ 
mar l’acord de l’Àrea de Lliure 
Comerç d’Amèrica. Ara li toca 
a Barcelona ser l’escenari de 
rebuda del Banc Mundial, en 
una conferència sobre el de¬ 
senvolupament anual. Diver¬ 
sos grups s’estàn organitzant 
ja des de fa mesos per tal de 
mostrar el rebuig que aquesta 
institució desperta. Però sota 
l’etiqueta antiglobalització tro¬ 
bem a molts “sindicats majori¬ 
taris i partits d’aquesta es¬ 
querra que planten cara a a- 
questa reunió amb el puny al¬ 
çat, mentre que, a diari, utilit¬ 
zen l’altre per donar una em¬ 
penta perquè això que anome¬ 
nen globalització avanci un al¬ 
tre pas més (...) Curiós és que 
aquest ajuntament nostre pas¬ 
si en pocs mesos de llençar el 


lema de ‘Barcelona, la botiga 
més gran del món’, a plante- 
jar-se unes jornades antiglo¬ 
balització”. 


JMLRCILONA TREMOLA 

■ ANTIC A PI TAii STES ï 





SEL DESTRUEIX! 


Diversos col·lectius s’han 
agrupat sota el nom de Re¬ 
sistència Anticapitalista 
(acabem de reproduir un text 
seu) i, amb el lema de 
“Barcelona tremola”, han con¬ 
vocat unes jornades anticapi- 
talistes. La globa-lització es 


pateix cada dia; i cada dia 
des de finals d’abril s’han 
plantejat denunciar (a través 
d’actes, accions, jornades...) 
com ens afecta ens diversos 
àmbits. Darrera la paraula 
globalització afloren la manca 
i precarietat de treball i de vi- 
venda; l’autoritarisme en les 
relacions de gènere, en l’edu¬ 
cació...; la brutal represió a 
les presons; la destrucció del 
medi ambient, de cultures, 
pobles... Les jornades giren 
al voltant d’aquests temes i 
altres, per acabar amb les 
protestes cap a un dels 
agents de la globalització: el 
Banc Mundial. També des de 
Sants (la globalització arriba 
a tots els racons del món), 
persones i col·lectius par¬ 
ticipen en l’elaboració de les 
jornades. 

(el calendari el trobareu a l’a¬ 
genda) 

La Burxa celebra el seu tercer any cTexistència 



Moltes persones van poder veure el vídeo ‘Periodistas’, pel que ha estat 


empresonat el periodista Pepe Rei 


Sants.- De forma senzilla, el 
passat 21 d'abril la redacció 
de la Burxa va celebrar el seu 
tercer aniversari. Les dues ac¬ 
tivitats a fer, la paradeta i la 
xerrada per la llibertat d'ex¬ 
pressió, programades a la pla¬ 
ça de Sants i el Centre Social, 
es van traslladar al marc que 
oferia el Firentitats (certamen 
sobre el que ja informen a l'in¬ 
terior del butlletí). Durant tres 
dels cinc dies que va durar la 
fira, la Burxa va estar present 
juntament amb l'associació 
cultural Arran amb una para¬ 
deta situada just a l'accés a 
l'espai batejat per l'ocasió com 
a Plaça Cívica del Centre So¬ 


cial. Aquests dies van servir 
per establir una mica de con¬ 
tacte directe amb la gent que 
visitava la fira, repartir varis 
centenars de números de la 
Burxa, fer alguna subscripció i 
rebre també algunes mostres 
de suport, que sempre s'agra- 
eixen. Convidats per la gent 
del Centre Social, la xerrada 
prevista es va fer al mateix 
lloc, a la carpa anomenada 
d'en Puig Antich. Unes 50 per¬ 
sones van sentir parlar un 
membre de la revista basca 
Ardi Beltza a Barcelona i van 
vere el polèmic video "Pe¬ 
riodistas, el negocio de 
mentir". 


3 anys de la Burxa. 
Valoracions i reflexions. 


El març del 1998 sortia el pri¬ 
mer número del butlletí que 
tens entre les mans. Ja feia 
temps que se’ns havia pas¬ 
sat pel cap la idea de crear 
una revisteta de barri, un 
mitjà de contrainformació 
que expliqués la realitat de 
manera diferent com l’expli¬ 
caven els diaris o les televi¬ 
sions. Un butlletí que arribés 
a molta gent, que sigués se¬ 
riós, útil, llegible. Però la ini¬ 
ciativa no quallava. Va ser un 
fet puntual el que va acce¬ 
lerar el seu naixement: el que 
coneixem com a ‘setmana 
tràgica’. Succeí al febrer del 
1998, quan es produïren els 
desallotjaments de quatre 
cases okupades, amenaces 
de desallotjament per l’Ham- 
sa i Can Vies, ocupació poli- 
cial dels carrers, enfron¬ 
taments amb les forces de 
seguretat, disturbis, detin¬ 
guts... Era un atac en tota re¬ 
gla al treball social combatiu 
que desenvolupaven els pe¬ 


tits col·lectius que existien 
llavors al barri, un treball 
basat en la posada en pràcti¬ 
ca de tot un seguit d’idees no 
gaire definides, però si fer¬ 
mes, traduïdes en l’autoor- 
ganització en assemblees, 
en l’okupació de cases, en la 
resposta directa a problemes 
i injustícies, en la comuni¬ 
cació amb l’entorn més im¬ 
mediat, el barri. El caràcter 
subversiu i alhora constructiu 
dels seus plantejaments i la 
pràctica de l’acció directa, 
amb totes les conseqüències 
que comporta (a-il.legalitat, 
criminalització), els van con¬ 
vertir automàticament en ob¬ 
jectiu de la repressió. Es trac¬ 
tà d’un cop que havia posat 
en perill la proposta pràctica i 
política que un sector del bar¬ 
ri, bàsicament jove, comen¬ 
çava a desenvolupar serio¬ 
sament a Sants, i que evi¬ 
denciava la seva feblesa. 


(continua a la pàgina 2) 

3 anys de Burxa. Valoracions i reflexions 


(ve de la portada) 

La repressió (entenent-ho com un acte 
d’impedir, aturar o castigar determinades 
accions polítiques o socials) es va aplicar 
amb violència, però va anar acompanya¬ 
da d’intoxicació mediàtica, de distorsió de 
la realitat, d’ocultació d’informació. Ac¬ 
tualment és l’única manera de reprimir vi¬ 
olentament sense provocar un ampli re¬ 
buig social. I si ens fixem qui són els que 
amos dels principals relators de la reali¬ 
tat, els principals creadors d’opinió, els 
mitjans de comunicació, no cal ser molt 
astut per entendre que actualment con¬ 
struir una alternativa al sistema capitalista 
resulta difícil i arriscat. En aquells mo¬ 
ments, quan a Sants vam veure el que 
vam veure, ens plantejàrem no ja la con¬ 
veniència sinó l’absoluta necessitat de 
crear un butlletí informatiu. Un mitjà que 
mostrés les realitats que s’oculten o es 
tergiversen, o senzillament no són renta¬ 
bles per a uns mitjans de co¬ 
municació oficials ^ 
que cada cop estan T 
més sotmesos a la llei L* ■ 
de l’oferta i la deman- \ \ v \ 
da, i on la informació, a 
part d’arma política, reb 
el tractament de mer- \ 
caderia amb la qual ju- \ 
gar per a treure’n be-\ 
nefici. I per què un butlletí \ 
només a Sants? Perquè 
qualsevol casa es co- \ 
mença per la base, i no per \ 
la teulada. I perquè si la ca- \ 
pacitat del moment no per- \ 
met la realització de grans \ 
projectes, no cal capficar-se. I 
Amb la Burxa ens pro- \ 
posàvem un petit repte, tren- \ 
car el creixent consens entorn 
a la interpretació de la realitat 
(o el pensament únic, terme 
que caracteritza bé el vessant teòric de la 
victoriosa ofensiva neoliberal) a un nivell 
molt reduït, el barri. 

Dir que, i aprofitem ja per entrar en una 
valoració dels tres anys de Burxa, no hem 
aconseguit ni molt menys aquesta ambi¬ 
ciosa fita. Potser hem representat alguna 
escletxa insignificant, però no gaire més. 
Això si, recordar que les escletxes són un 
gran perill, ja que tendeixen a engrandir- 
se i acaben esguitzant el seu origen. Les 
valoracions que ens plantegem són més 
senzilles. I les podríem dividir d’una man¬ 
era encara més senzilla: les coses bones 
que la Burxa ha tingut i les dolentes. 
Coses bones. 

Periodicitat estable. Un dels elements 
més importants d’un mitja de comunicació 
és mantenir la seva periodicitat. Cada 
mes, la Burxa ha sortit al carrer, i aixo ha 
fet que la gent que l’ha anat seguit l’hagi 
vist com un projecte seriós. Ha fallat, 


potser, la puntualitat. La idea inicial era la 
de sortir a primers de mes, tot i que po¬ 
ques vegades s’ha aconseguit. 

Nivell de coneixement acceptable. La 
Burxa es coneix bastant, sobretot a les 
zones on es distribueix. Fent càlculs, po¬ 
dem dir que s’han distribuit en total unes 
58.000 burxes en aquest tres anys d’ex¬ 
istència. 

Distribució àmplia i constant. El principal 
canal de difusió de la Burxa és la distribu¬ 
ció gratuïta en bars, botigues i establi¬ 
ments comercials en general, i també en 
locals socials i culturals. En total sumen 
uns 130 punts, repartits principalment per 
carretera de Sants, des de Massini fins a 
Creucoberta, per baix Galileu i el Triangle 
(també a Sants), per Hostafrancs, al Mer¬ 
cat i entre Triadó i l’Espanya Industrial, i 
per Badal, a Sugranyes, Roger, el 


persones. Més o menys, el nivell s’ha 
mantingut, pero les responsabilitats s’han 
concentrat. 

Mancanca d’espai. Amb el temps, el for¬ 
mat actual de la Burxa s’ha quedat petit. 
Efectes: articles retallats, fotos més pe¬ 
tites, eliminació de material. 

Manques en els apartats. Els diferents in¬ 
tent d’establir apartats no han quallat. 
L’editorial, articles d’opinió encarregats a 
especialistes, cartes de lectores i lectors, 
cròniques de lluita social, humor... 
Manques en l’autofinancament i la propa¬ 
ganda. Per ara, la Burxa es paga amb els 
diners que l’Assemblea de barri va treure 
de les Festes Majors Alternatives. De les 
subscripcions (unes 75) amb prou feines 
es cobreixen les despeses d’enviament. I 
les iniciatives econòmiques realitzades 
(un sopar, dues festes, un concert i un 
sorteig) no han suposat sumes d’im¬ 
portància. Recordar que cada 
número de la Burxa 
-..as/ costa 


unes 28.000 

Í ptes. Tampoc s’ha fet 
propaganda (cartells, 
enganxines, samarretes, 
anuncis). 

Subjectivitat i poca ri- 
urositat. En el tractament 
ï les notícies, hem pecat 
/egades de posar culler- 
a. Partim, però, que no 
i ni volem ser imparcials 
lora d’explicar les coses, 
et, cap mitjà ho és. Això, 
lar, no ha de restar ni 
mblança ni credibilitat a 
Drmació. També a veg- 
íem plantejat notícies de 
poc rigurosa, sense con- 
o realitzant afirmacions 
categòriques. 


ESCLATA 

metro... Últimament també arriba a l’Es¬ 
querra de l’Eixample (Tarragona, Vila- 
marí). 

Varietat de continguts. Número rera 
número han anat apareixent notícies va¬ 
riades, des de curiositats del barri, noves 
veïnals o culturals fins a desallotjaments 
de cases okupades, repressió policial, ac¬ 
tivitats dels centres socials o un segui¬ 
ment crític a les institucions, passant per 
articles d’opinió i de temàtiques àmplies 
lligades al nostre entorn més proper. 
Coses dolentes. 

Ritme de treball marcat per la inèrcia. El 
ritme que comporta treure un butlletí cada 
mes sense disposar de gaire temps, amb 
pocs recursos i sent poca gent fa que 
sigui difícil desenvolupar dinàmiques que 
facin innovar, evolucionar. 

Reducció de l’equip de redacció. Entre la 
gent que fem i la Burxa i la distribuïm 
sumem unes 11 persones. Els primers 
dos anys vam arribar a ser entre 12 i 15 


Com ja veieu, aquestes valoracions inten¬ 
ten analitzar els tres anys de Burxa des 
d’una perspectiva realista, basant-se en 
l’experiència personal i els comentaris 
que la gent més propera ha anat fent. 
Han faltat i falten altres opinions, del tot 
necessàries per anar construint un mitja 
de comunicació útil i popular. Així que ja 
sabeu, feu-nos arribar els vostres comen¬ 
taris. I ara més que mai. Des de la redac¬ 
ció de la Burxa volem plantejar canvis im¬ 
portants. El butlletí pateix un estancament 
en varis aspectes, i l’equip actual no ens 
veiem amb cor de solucionar-ho. Per ara, 
el butlletí anirà publicant-se, però volem 
encetar un procés de reforma substan¬ 
cial. I per a fer-lo, faran falta idees, opin¬ 
ions, col·laboracions i gent. Per ara, aquí 
heu pogut llegir un estracte del text base 
de valoració amb el qual volem portar 
aquest procés a debat públic. Contin¬ 
uarem informant. 

Les Cotxeres acullen 130 entitats de Sants, 
Hostrafancs i la Bordeta 


La ‘plaça Cívica’ esdevé un espai de 
cultura, denúncia i degustacions 



Durant els cinc dies del Firentitats, la rampa de Cotxeres canvià d’imatge 


Sants.- Un any més i per quart 
cop, les Cotxeres de Sants 
han estat l'escenari del Firenti¬ 
tats. Aquest projecte, engegat 
pel Secretariat d’Entitats amb 
el suport del Districte i l’Ajun¬ 
tament de Barcelona, pretén 
exposar i donar a conèixer les 
entitats i organismes que exis¬ 
teixen a Sants, Hostafrancs i 
la Bordeta (aquest any hi han 
participat unes 130). Aprofi¬ 
tant aquest marc i amb la in¬ 
tenció de crear un espai propi 
que acollís el teixit associatiu 
del barri més combatiu, les as¬ 
sociacions del Centre Social 
de Sants van agrupar els seus 
estands dins del que van bate¬ 
jar Plaça Cívica del Centre So¬ 
cial de Sants. Aconseguir a- 


quest espai conjunt al marge 
de l’auditori on s’ubicaven la 
majoria d’entitats no va ser fà¬ 
cil ja que el Secretariat tenia 
les seves reticències, però fi¬ 
nalment la plaça que llinda 
amb l’antiga biblioteca de Cot¬ 


xeres va convertir-se en l’es¬ 
pai que van compartir durant 
cinc dies les següents asso¬ 
ciacions: la Comissió de Veïns 
de la Bordeta, el Grup de do¬ 
nes del Centre Social, la CAL, 
el grup de veïns que reclama 
el soterrament de les vies, el 
grup d’animació l’Ai i l’Ui, el 
grup de jocs de rol Silmaril, el 
col·lectiu Jo també em planto, 
l’associació d’amics dels gos¬ 
sos i el Centre Social de 
Sants. Un cop guarnits els es¬ 
tands respectius amb exposi¬ 
cions i informació sobre les 
activitats i el treball que a- 
quests grups realitzen durant 
tot l’any van iniciar-se les ac¬ 
tivitats previstes amb una su¬ 
culenta xistorrada que va ser 
reclamada i satisfe¬ 
ta durant els se¬ 
güents quatre dies. 
Entre d’altres activi¬ 
tats es van passar 
videos de diferents 
lluites veïnals i so¬ 
cials, mostrant des 
de les reivindicaci¬ 
ons i la solidaritat 
entre veïns en el 
cas del Camí de la 
Cadena fins a l’ex¬ 
periència de la Plataforma 
Cívica per un 12 d’octubre en 
llibertat o les pràctiques quoti¬ 
dianes dels diferents col·lec¬ 
tius i centres socials okupats 
del barri. Dances, teatre, ti¬ 
telles i conferències van con¬ 


vertir la nova plaça en un es¬ 
pai acollidor i ple d’activitat. 
També es va realitzar un ho¬ 
menatge a Salvador Puig An- 
tich. Coincidint amb el seu ter¬ 
cer aniversari, la Burxa va util¬ 
itzar també aquest espai per 
realitzar una jornada per la 
llibertat d’expressió en so¬ 
lidaritat amb l’Ardi Beltza. Es 
va fer una parada des d’on es 
repartien burxes, es recollien 
signatures de suport al pro¬ 
jecte periodístic de l’Ardi 
Beltza i s’informava de la per¬ 
secució i criminalització que 
està patint aquesta revista. A 
l’entrada de la plaça es va 
penjar una pancarta des d’on 
es reclamava la llibertat dels 
presos Zigor i Diego, detinguts 
sota un muntatge policial a- 
profitant que havien enxampat 
al comando Barcelona. I a la 
tarda va tenir lloc una xerrada 
on intervenien redactors de 
l’Ardi Beltza i de la Burxa de¬ 
sprés que més de 50 per¬ 
sones van poder veure el vi- 
deo de “Periodistas, el nego¬ 


cio de mentir” que ha costat la 
llibertat al periodista Pepe Rei. 
La plaça Cívica es va conver¬ 
tir així en un espai de cultura, 
denúncia i degustacions on 
fins i tot es van poder trobar 
roses solidàries i llibres crítics 
durant el dia de Sant Jordi. 
Com a valoració general, a 
destacar alguns comentaris 
que assenyalaven una daval¬ 
lada de visitants al Firentitats, 
així com la poca propaganda 
que se n'havia fet. També es¬ 
mentar la polèmica presència 
del Centro Promotor de la 
Amistat-Vellino, una asso¬ 
ciació més semblant a una 
empresa de contactes (amb 
una secció d’associades 
cubanes i de l’Europa de l’Est 
-sic-) que a una entitat social. 
La seva propaganda no ajuda¬ 
va gaire a entendre què coi 
feia una cosa així al Firenti¬ 
tats. A més, es podia llegir un 
escrit on carregava contra la 
immigració. Algunes veus van 
mostrar el desacord amb la 
seva presència a la fira. 



La Burxa també va participar al Firentitats. 


Resposta antifeixista a Les Corts 


Les Corts.- Una nova provo¬ 
cació de grupúsculs feixistes, 
aquest cop al monument a Pri- 
mo de Rivera situat a la con¬ 
fluència de l’avinguda Sarrià 
amb Josep Tarradelles, al bar¬ 
ri de Les Corts, va motivar que 
unes 80 persones es concen¬ 
tressin cap a les 4 de la tarda 
(una hora abans de la prevista 
pels feixistes) del dissabte 21 
d’abril, per tal d’evitar l’acte u- 
Itra i denunciar l’activitat d’a¬ 
quests grups. Tal com havia 
succeït anteriorment a Santa 
Coloma i l’Hospitalet, els feix- 



com una furgoneta 
sense distintius des de 
la que es va filmar als i 
les manifestants, i que 
va marxar quan al¬ 
guna gent s’hi acosta¬ 
va per preguntar-li que 
estava fent. Cap a 


Aspecte de la cercavila i mural (dreta). 

istes no es van presentar; 
però si que ho van fer nom¬ 
broses dotacions de la Guàr¬ 
dia urbana que es van dedicar 
a donar voltes per la zona, així 


quarts de sis, es va començar 
una cercavila pel barri de Les 
Corts, durant la qual es van 
enganxar cartells antifeixistes 
i es va fer una pintada mural, i 
que va acabar davant l’edifici 
situat al número 55 del carrer 
Guitard, on té la seu la Aso- 
ciación cultural Miguel de 
Cervantes, pantalla de di¬ 
ferents activitats d’extrema 
dreta i dedicada preferent¬ 
ment a la persecució del 
català (procurarem informar 
més detalladament d’aquest 
tema en properes burxes). 

La burxa* 


Entrevista amb Joan Zambrana, secretari general de CGT-Barcelona 

“La Reforma Laboral 2001 no es pot aïllar de l'actual context de 
retallades socials" 


Les mobilitzacions del Primer de Maig 
d’enguany es troben marcades especial¬ 
ment per la Reforma Laboral 01, aprova¬ 
da pel PP per la impositiva via del De- 
cret-Llei. Des de La Burxa hem cregut in¬ 
teressant aprofundir una mica en un 
tema, que tot i que afectarà molt la nos¬ 
tra vida quotidiana, és passat de pun¬ 
tetes per la majoria dels mitjans de co¬ 
municació, per això hem aprofitat el tre¬ 
ball que una col·laboradora nostra ha re¬ 
alitzat per a la facultat de Ciències de la 
Comunicació. 

El govern espanyol ha presentat la Re¬ 
forma com una mesura que generarà 
llocs de treball i millorarà els tipus de 
contracte. Però els sindicats -fins i tot els 
que va signar les dues reformes an¬ 
teriors- l’han qualificat de Reforma de la 
Patronal. La Reforma 01 incorpora un 
sistema de bonificacions a les empreses 
per tal de promocionar la contractació de 
dones, disminuïts, immigrants i aturades 
de llarga durada. Els sindicats han quali¬ 
ficat aquesta benevolència fiscal cap als 
empresaris de sexista i discriminatòria. 
S’amplien els col·lectius que cobraran les 
indemnitzacions del contracte indefinit i 
s’encareixen els costos d'acomiadament 
dels contractes temporals a 8 dies per 
any treballat, però s’elimina el límit del 
77% per a les jornades a temps parcial i 
es flexibilitza encara més l'ampliació i la 
distribució horària de la jornada. La Re¬ 
forma del 94 va introduir, entre d’altres, la 
pèrdua de garanties legals respecte mo¬ 
bilitat, jornada i contractació temporal 
sense causalitat; i la del 97 va ampliar el 
comiat per causes objectives, va implan¬ 
tar un nou contracte indefinit (que rebai¬ 
xava el comiat a 33 dies per any trebal¬ 
lat) alhora que fomentava el contracte 
temporal. 

Joan Zambrana, de la CGT ens resol al¬ 
guns dubtes per a fer una lectura crítica 
de la Reforma. 


Perquè tanta urgència per aprovar la Re¬ 
forma Laboral 01? 

El govern vol superar la situació d'alta 
temporalitat generada amb les reformes 
anteriors. La reforma es presenta com a 
possible solució o millora dels contractes 
a temps parcial, la contractació temporal 



abusiva i l'alta sinistralitat, que es cobra 
una mitjana de tres morts diaris. Però el 
nou contracte indefinit, tot i ser millor que 
la llei de la jungla, és molt pitjor que el 
contracte fix d'abans del 94. A més, no 
podem aïllar la Reforma de l'actual con¬ 
text de retallades socials. La precarietat 
afecta especialment al gruix de població 
-dones, joves, immigrants i aturats- que 
no participa del moviment sindical, i que 
es troba més indefensa de cara a la ne¬ 
gociació col·lectiva. Al PP i a la patronal 
els interessa modificar la negociació col- 
lectiva en favor d’una negociació indivi¬ 
dual treballador-empresa. 

CC.00 i UGT han adoptat una actitud 
força més bel·ligerant tant amb el Govern 
de Madrid com amb la patronal. Han 


anunciat mals temps en resposta a la 
postura autoritària del PP de legislar uni¬ 
lateralment per satisfer la majoria de de¬ 
mandes de la patronal. Com valores l'ac¬ 
titud i l'actuació dels sindicats majori¬ 
taris? 

Crec que és una estratègia de negocia¬ 
ció, una tàctica per a polemitzar i calde¬ 
jar l'ambient. Els sindicats majoritaris no 
estan en una posició de força, sobretot 
després de recolzar les reformes laborals 
del 94 i el 97. El moviment sindical sovint 
fa actes simbòlics que no solucionen els 
problemes reals. Fa uns anys s'adopta¬ 
va, en general, un discurs més radical, 
de classe. S'ha interioritzat plenament el 
pacte social i s'ha produït una progressi¬ 
va desideologització de la lluita sindical. 
CC.00 i UGT estan lligats de peus i 
mans. A mode d'exemple, entre subven¬ 
cions per representativitat i ingressos per 
cursets de formació facturen 130.000 mil- 
lions aquest curs. La combativitat està 
coartada. 

Què proposa CGT? 

Creiem que cal adoptar una actitud so¬ 
lidària i apostar pel canvi social, o anem 
a una situació de sindicalisme groc, roí. 
És evident que el govern no es decanta 
per la negociació. La postura del PP en 
majoria absoluta parla per si sola. Cre¬ 
iem que la precarització i l'atur no afecta 
exclusivament a aquells i aquelles que la 
pateixen, sinó també als treballadors 
amb contracte fix blindat. S'està substitu¬ 
int treballadors estructurals per treballa¬ 
dors temporals, i s'està tirant de prejubi- 
lacions, mesura que, en principi, era 
d'excepció. El sindicalisme tradicional és 
una via, però creiem que calen iniciatives 
autoorganitzades pels precaris, com la 
lluita dels i les immigrants contra la situ¬ 
ació de clandestinitat que els obliga, 
pràcticament, a l'esclavisme. 


La CNT celebra el ler de maig a Les Cotxeres 


Sants.- Com en els darrers 
anys, la Confederació Nacio¬ 
nal del Treball ha celebrat els 
actes del Dia Internacional del 
Treball al barri, durant tot el 
dia van realitzar diferents ac¬ 
tes a les Cotxeres, amb un 
mítings on van parlar diferents 
militants del sindicat anarquis¬ 
ta. Les intervencions es van 
centrar en la crítica al govern, 
la patronal i als sindicats ofici¬ 


als que per una banda surten 
a manifestar-se pel 1 de maig, 
i per l’altra cedeixen cop rera 
cop els drets socials conque¬ 
rits per la classe obrera. Aca¬ 
bat l’acte van manifestar-se 
per la Carretera de Sants fins 
al Paral·lel i van fer un dinar 
popular. També la Resistència 
Anticapitalista va convocar per 
quart any consecutiu sota el 
lema “per la justícia social, 


combatem el capitalisme”. La 
manifestació, que va tenir 
menys assistència que l’any 
anterior, va sortir del Portal de 
l’Àngel fins acabar al World 
Trade Center, on els Skalariak 
van dedicar algunes cançons 
als poderosos que mouen fils 
des d’aquestes oficines. Al 
llarg del recorregut es van fer 
diferents accions simbòliques. 
Al davant del Telepizza es va 


cremar un ninot pizzero fent 
referència així a les condi¬ 
cions laborals infames del 
sector, i als sindicats se-ls va 
homenatjar amb un euro 
gegant on hi havia inscrit 
”UGT, CCOO s’han venut al 
capital”. Malauradament va 
haver-hi un incident no desitjat 
pels i les organitzadores quan 
un individu va trencar la porta 
d’entrada a la CGT. 







Ressenyes 


I Hem rescatat aquesta octaveta d’en- . 
1 tre el material que ha anat arribant al 1 
I Centre de documentació de l’Arran. I 
| És una mostra directa de els reivin-j 
dicacions d’una època. En aquest 

• cas, quan es debatia què fer amb els ■ 
| terrenys de la fàbrica de la Espana | 
- Industrial, cap a finals dels 70. El. 
1 text recollia l’opinió de l’Ateneu Llib- 1 
I ertari de Sants, desaparescgt ja als I 
| 80. Alguns rumors assenyalen que, | 

no fa faire, antics membres de 

• l’Ateneu s’han tornat a ajuntar per • 
| recordar vells temps. A veure si | 
I comparteixen amb la resta les seves . 
1 experiències. 


Refranys populars 

Jcom més lleis, més mals. 

B Uns tenen la fama 
• i els altres carden llana. 

IQui té diners vola i qui no en té rodola. 
|De jutges i advocats, 

no n’hi ha gaires de salvats. 

Jüe tres coses no t’has de fiar: 

del Rei, del temps i de la mar. 

ISi vols estar gras, fes-te de l’Ajuntament. 
|Cases fetes de robar, 

■ les veuràs enderrocar. 

_Quan el mal ve d’Almança, 
a tots alcança. 

■Robatòrum per menjatòrum 
I no és pecatòrum. 

|La necessitat treu mestres. 

■Qui res no sap, de res no dubta. 

*Pel maig cada dia un raig. 


Què em passa què? 
Les teatreres 


Les Teatreres de Can Vies anuncien als seus fidels seguidors i seguidores la seva ul¬ 
tima producció: Què em passa què? Espectadors i espectadores formen part de la 
sala d'espera de la consulta d'un psicòleg, el Dr. Planes, crida a diferents dones 
perquè expliquin els problemes que tenen amb la parella, amb els fills, amb les filles 
o amb tot plegat. Una urgència obliga al Dr Planes a abandonar la consulta i situar- 
se en un passadís d’un hospital psiquiàtric, on l'espera una altra pacient. L'especta¬ 
dor/a podrà gaudir dels diferents monòlegs i diàlegs que formen el conjunt de l'obra. 



Si voleu contactar amb elles les trobareu al CSA Can Vies. 




Nova entrega de la gent de KOP. Després del seu darrer “Internacionalista”, els ex-Speereth 
ja estan m's que consolidats i es presenten com a un dels grups punters a tenir molt present 
a nivell nacional. Amb un missatge més que clar i una infrastructura enorme, “Ofensiva” és 
una descàrrega en tot el sentit de la paraula. Molta canya, guitarres rudes, cançons llargues 
i intenses, escratxors, samplers, bases electròniques i introduccions i presentació de luxe. 
Un total de 10 cançons en quatre idiomes (català, castellà, euskera i anglès). Per cert, molt 
significatiu el detall de la cançó ‘Izotza’, perquè el ritme es trenca i dóna pas a noves inter¬ 
pretacions. La veu és una incògnita. 

Un KOP més, Positiu 

La BURXA* 


Els centres socials de Sants en una 
jornada anti-especulació 
a la plaça Catalunya 



Actuació de “cajon” durant la jornada 


BcN/SANTS.-Una 
convocatòria des 
de diversos barris 
de Barcelona (en¬ 
tre ells Sants, on 
es va aprofitar el 
metro, un lloc 
sempre molt con¬ 
corregut, per re¬ 
partir octa vetes) 
volia donar a co¬ 
nèixer la futura 
okupació de la 
plaça Catalunya.' 

Aquesta plaça va 
ser el 28 d’abril 
escenari de de¬ 
núncia de l’espe¬ 
culació immobilià¬ 
ria; la repressió i 
criminalització als 
moviments socials 
i l’amenaça de de¬ 
sallotjament de di¬ 
ferents cases oku- 
pades i centres 
socials. La jornada 
s’inicià al voltant 
de les lOh del ma¬ 
tí, amb l’okupació 
de la plaça, i la 
posterior instal·la¬ 
ció de parades, amb llibres, 
samarretes, fulles de recol¬ 
lides de signatures... i també 
exposicions sobre centres so¬ 
cials okupats. Es va fer una 
passi de diapositives del CSA 
Hamsa, i Can Vies va montar 
una paradeta-distribuïdora. Ai 
llarg del dia centenars de per¬ 
sones van recórrer les pa¬ 
rades o presenciar els dife¬ 
rents espectacles. Hi va haver 
des de pallassos a performan- 
ces, i una tamborilada final. 
També, a través de dues xer¬ 
rades, es va parlar de l’espe¬ 
culació immobiliària que des¬ 
trueix el Casc Antic amb ex¬ 
propiacions forçoses executa¬ 
des per PROCIVESA, la qual, 
a més, té la cara de dir que fa 
serveis socials; i per altra ban¬ 
da, es va analitzar la repres¬ 
sió i criminalització a les que 
són sotmesos els moviments 
socials crítics amb el sistema, 
i contraris a l’especulació. Dos 
membres de DALP (despatx 
d’advocats) van fer un re¬ 
corregut per les diferents es¬ 
tratègies criminalitzadores, 
partint del desallotjament del 
Cinema Princesa, on l’actua¬ 
ció policial i els durs enfronta¬ 


ments van generar una gran 
atenció mediàtica. Aquesta, 
però, no va anar més enllà de 
la superficialitat i la creació 
d’estereotips. Els mitjans van 
tenir un paper crucial el 12 
d’octubre de 1999, quan van 
crear l’alarma social, que es¬ 
grimiria la jutgessa per tancar 
14 persones a la presó. Tam¬ 
bé darrerament, els mitjans 
oficials han contribuït a la cri¬ 
minalització de moviments so¬ 
cials volent establir una con¬ 
nexió d’aquests amb GRAPO 
o ETA. L’assetjament és, 
doncs, per totes bandes; fins i 
tot, apropiant-se del seu llen¬ 
guatge, com ho prova el fòrum 
antiglobalització que organitza 
l’Ajuntament de Barcelona pel 
proper juny. Sortir a la plaça 
Catalunya esdevé, doncs, una 
manera de deixar les coses 
clares i de seguir intentant 
omplir de continguts alguns 
missatges. La jornada també 
va ser un espai de convo¬ 
catòries i denúncies a injus¬ 
tícies i agressions com ara la 
mort de Toni Cordero a una 
comissaria de Badalona, o el 
règim de terror que viuen les 
dones afganeses. 


Les escoles bressol 
estan en lluita 


Sants.- Les escoles bressol 
de la nostra vila (Guinbó, Pau 
i Esquirol) han començat un 
nou enfrontament amb l'Ajun¬ 
tament. Juntament amb les al¬ 
tres 36 escoles bressol de tot 
Barcelona s'oposen a la vo¬ 
luntat municipal, representada 
per la responsable de l'IMEB 
Marina Subirats, de retallar la 
qualitat d'aquesta ofèrta edu¬ 
cativa. Des dels anys 70 les 
escoles bressol ha estat una 
iniciativa de les famílies tre¬ 
balladores i professionals de 
l'ensenyament de cobrir les 
necessitats educatives dels 0 
als 3 anys, despreciades per 
les diferents administracions. 
La LOGSE va suposar un 
avanç molt important al reco¬ 
nèixer, per primer cop legal¬ 
ment, l'educació infantil dels 0 
a 6 anys com a part integrant 
dels sistema educatiu. L'any 
2000 un primer decret de la 
Generalitat estableix els crite¬ 
ris i pautes del sector, però un 
any després tira enrera des- 
regulant-ne el caràcter peda¬ 
gògic que hauria de tenir, i di¬ 
vidint els infants entre els que 
s'han d'educar o els que s'han 
de guardar. L'IMEB, impulsat 
a crear un consorci educatiu 


públic entre l'Ajuntament i la 
Generalitat proposa augmen¬ 
tar el nombre d'infants per es¬ 
cola, ampliar l'edat dels grups 
i treure la doble plaça que els 
EAP's (Equips d'Assessora¬ 
ment Pedagògic) otorguen als 
infants amb necessitats edu¬ 
catives especials; una propos¬ 
ta que nega la necessitat d'a¬ 
tenció personalitzada als in¬ 
fants i que rebaixa la qualitat 
de l'ensenyament. Per aques¬ 
ta situació de canvis que ofe¬ 
reix el nou decret, els i les tre¬ 
balladores de les escoles 
bressol, s'han vist obligades a 
iniciar una campanya de pro¬ 
testa, que va començar amb 
dos dies de vaga parcial els 
dies 2 i 3 de maig, el segon 
dels quals es va combinar 
amb concentracions informati¬ 
ves davant de tots els distric¬ 
tes de la ciutat de forma coor¬ 
dinada. De moment desta¬ 
quen el gran suport que han 
rebut dels pares i mares, a pe¬ 
sar de les molèsties ocasion¬ 
ades, i la intransigència muni¬ 
cipal, que pel moment s’ha ne¬ 
gat, fins i tot, a rebre cap co¬ 
missió negociadora, és per ai¬ 
xò que calculen que encara 
queda força lluita per davant. 


Cercatasques pels presos polítics 


Sants.- El passat dissabte 7 
d'abril, Rescat (coordinadora 
de comitès de solidaritat amb 
els presos polítics) va organit¬ 
zar un cercatasques al barri 
per recollir diners per una 
campanya pels presos i contra 
la Llei Antiterrorista. Aproxi¬ 
madament una cincuantena 
de persones sortien del Casal 
Independentista passant per 
okupacions com La Fresca, 


Mala Herba, Can Vies, per 
l'Associació Cultural Arran, i fi¬ 
nalitzant el trajecte a l'Hamsa. 
Encapçalava el cercatasques 
una pancarta amb la consigna 
Llibertat presos polítics i una 
estelada que portaven els i les 
participants, que s'engrescav¬ 
en mica en mica al ritme de la 
música sonant d'un radiocas- 
sette (degut a la falta de tim¬ 
bals). 


Breu de l'Hamsa i La Morada 


Hostafrancs.- L'advocat de 
l'Hamsa va avisar el 24 d’abril 
que el Sr. Leprevost, propieta¬ 
ri de la mateixa, ha llogat els 
solars del costat (núm. 19-31) 
a una empresa anomenada 
Limit Five Ten S.L. d'un tal An¬ 
drés Martínez Oliva. Aquesta 
empresa es dedica a l’hostele- 
ria i tot i que la llei obliga a fer 
contractes d'arrendament de 
cinc anys només ha llogat els 


solars per un any. Des del 
C.S.A Hamsa es veu aquesta 
acció com un intent de frau 
processal per incloure a 
aquesta nova empresa en la 
causa oberta contra l'ocupació 
i precipitar així l'execució de la 
sentència que des de fa anys 
amenaça amb el desallotja¬ 
ment. Per altra banda, el judi¬ 
ci per la manifestació de La 
Morada ha estat aplaçat 

Mobilitzacions durant la Cimera 
de les Amèriques al Québec 



La barricada tanca el carrer, però obre el camí 


Québec.- Els caps d'estat de 
tot el continent americà es van 
reunir a la ciutat de Québec 
per firmar l'acord de l'Area de 
Lliure Comerç de les Amèri¬ 
ques (ALCA). La reunió ha 
provocat l'operació policial- 
militar més gran de la història 
a l'estat de Canadà, ja que els 
actes de protesta i de rebuig 
han estat de gran magnitud. 
Hi ha hagut protestes a Uru- 
guay, Argentina... Els i les ma¬ 
nifestants organitzats en el 
CLAC (Convergència de Llui¬ 
tes Anticapitalistes) i la CASA 
(Comitè de benvinguda a la 
Cimera de les Amèriques) 
havien convocat a un carna¬ 
val anticapitalista com a res¬ 
posta a la celebració de la 
cimera. El dia 20 van comen¬ 
çar les manifestacions, amb 
més de 30.000 participants. 
Just 15 minuts abans del co¬ 
mençament de la cimera, es 
van produir els primers en- 



Robocop: de Hollyvú al Québec 


frontaments entre les manifes¬ 
tants i la policia, que van retar¬ 
dar el començament de la 
cimera gairebé una hora. El 
dia següent, continuaven les 
manifestacions i els enfronta¬ 
ments, la policia continuava 
tirant gasos per mantenir a la 
gent lluny del perímetre del 
centre de convencions. Al 
vespre la situació es va agreu¬ 
jar i durant tota la nit es van 
produir forts enfrontaments. 
Van haver-hi 463 detencions 
des de l'inici de la cimera, 
segons la seguretat municipal 
del Québec, tant en els 
mateixos enfrontaments com 
les detencions indiscrimina¬ 
des a les fronteres. S'estan 
produint moltes irregularitats 
amb els i les detingudes, com 
per exemple les declaracions 
al jutge per vídeo-conferència. 
Segons les dades de la policia 
hi ha 35 policies ferits per una 
banda i 60 manifestants per 
l'altra. Però els propis fets indi¬ 
quen que el número de mani¬ 
festants ferits és molt superior 
ja que les pilotes de goma que 


llençava la policia apuntaven a 
la part superior del cos, cau¬ 
sant ferides molt greus. Entre 
els i les detingudes hi ha 77 
homes i 9 dones que encara 
no han sortit en llibertat. Tam¬ 
bé hi han 50 persones que es 
neguen a identificar-se, do¬ 
nant noms com George Bush, 
A.Gore... Els càrrecs, en la se¬ 
va majoria, són per trabes a la 
feina de la policia i per assem¬ 
blea il·legal, però també hi ha 
molta gent acusada de partici¬ 
pació en un motí. Altres per¬ 
sones pateixen acusacions 
més greus com possessió 
d'armes, agressions a la poli¬ 
cia i danys.Des del Québec 
demanen tota l'ajuda possible, 
diners, pressió als diferents 
consulats i embaixades, ac¬ 
cions de denúnciam, etc. Per 
mostres de suport i informació: 
info@grcquebecrcmp.com. 
Per protestar: Honorable 
Bernard Landry, Premier Min¬ 
istre du Quebec 855 Grande 
Allée Est. Québec, Qc. 

Contra-infos 1/05/01 


Un Sant Jordi amb caràcter reivindicatiu 


Barcelona.- Amb un sopar que 
aplegà força gent a l'Estació 
del Nord es començaren els 
actes en defensa de la llengua 
catalana, que van desenvocar 
en una manifestació que va 
recórrer els carrers del centre 
de la ciutat. Al matí de la dia¬ 
da del 23 d'abril set persones 
amb màscara blanca i un traç 
vermell a la boca denunciaren 
la situació del català davant la 
taula del Saló del Tinell, on la 
comissària europea d'educa¬ 
ció i cultura, Viviane Reding, 
presentava l'any europeu de 
les llengües. Puntualment, el 
mateix dia a les set de la tarda 


sortia de la plaça Universitat la 
manifestació convocada per la 
Coordinadora d'Associacions 
per la Llengua (CAL). La pro¬ 
testa, més nombrosa que les 
convocades últimament en 
aquesta data, va aplegar unes 
2000 persones que rera la 
pancarta unitària i una gran 
estelada es repartiren en di¬ 
versos blocs que crearen col- 
lectius independentistes. El 
recorregut va transcórrer entre 
crits i pancartes per la inde¬ 
pendència dels Països Cata¬ 
lans, la defensa del català i 
contra les forces de repressió. 
Una pancarta reclamava Rà¬ 


dio Vic en català (s'ha de 
recordar la compra per part 
d'Onda Cero, amb Luis del Ol¬ 
mo al capdavant, que ha con¬ 
vertit l'emissora en un mitjà 
espanyolitzat). Al passar la 
manifestació per davant la seu 
de Convergència i Unió, a les 
Rambles, les persones que 
estaven al balcó van haver 
d'amagar-se sota els crits de 
botiflers que els oferiren els i 
les manifestants. A la plaça de 
Sant Jaume es desconvocà 
l'acte després de cridar-se al¬ 
gunes consignes i cantar els 
Segadors. 

Contra-infos 24/04/01 

Judici a 
l'agressor de 
dues 
lesbianes 

L’Hospitalet.- El 27 d'abril es 
va celebrar el judici contra l'a¬ 
gressor de dues lesbianes al 
jutjat núm.11 de L'Hospitalet. 
Els fets es remunten al 5 de 
gener, quan una parella de 
noies passejaven per un parc 
prop de casa seva i van ser 
increpades per un veí. No era 
la primera vegada que les in¬ 
sultava pel fet de ser lesbia¬ 
nes, però aquell dia va anar 
més lluny i de les amenaces 
va passar a l'agressió física. 
Les noies van interposar de¬ 
núncia, identificant l'agressor 
gràcies a la col·laboració d'al¬ 
tres veïns i veïnes. Sebastiàn 
G. és un home de 65 anys 
que en el judici va deixar ben 
palés que es reafirmava en la 
seva actitud violenta i homò- 
foba; les seves declaracions 
van ser extremadament con¬ 
tradictòries, amb respostes 
tan curioses com: "...no las he 
visto en mi vida" (referint-se a 
les noies que l'havien denun¬ 
ciat), "cuando le tiré de los pe- 
los la tenia tan cerca que no 
la vi...". El testimoni que l'a¬ 
companyava tampoc era gai¬ 
re més il·luminat que el seu 
amic; portava un paraigües 
que utilitzava per escenificar 
les seves paraules sobre com 
havia anat l'agressió, fins a tal 
punt que la jutgessa el va fer 
fora de la sala. A les al·lega¬ 
cions finals, l’acusació va de¬ 
manar una indemnització de 
800.000 ptes. per les conse¬ 
qüències físiques i psicològi¬ 
ques que encara pateixen les 
dues noies, i la tipificació de 
l'agressió com un delicte per 
homofòbia. La fiscal es va su¬ 
mar a la demanda, però va re¬ 
baixar la suma de la indemnit¬ 
zació, i va sorprendre als i les 
assistents amb la demanda 
d'una multa de 14.000 ptes a 
les dues noies per entendre 
que elles també havien parti¬ 
cipat a la baralla, tot i que no 
havien agredit a ningú. Sem¬ 
bla que la fiscalia tingui com a 
objectiu multar a la gent, sen¬ 
se discriminar qui és l'agres¬ 
sor i qui és la víctima. El judi¬ 
ci ha quedat vist per sentèn¬ 
cia. Contra-infos 01/05/01 

ALLIBERAMENT PERSONAL 


Ep tulnoia, ep tu! noi, 
alguna vegada has 
reflexionat sobre els 
valors que ens intenten 
imposar, sobre les idees 
que ens intenten inculcar. 
Si ets noi treu pit posa’t 
dret i treballa, si ets noia, 
frega planxa i escombra la 
casa. La religió, l’escola i 
els mitjans de comunicació 
ens recorden a diari, que 
som un bome, som una 
dona. No deixem que la 
nostra vida sigui 
teledirigida i que només 
siguem útils per produir i 
reproduir. Lluita, lluita per 
l’alliberament personal, per 
l’alliberament personal. 
Escull el teu destí, el teu 
final. Lluita per 
l’alliberament personal, 
combat el sistema actual. 
El capital arma 
destructora, arma 
destructora de la 
humanitat. Reprimeix gais 
i lesbianes, gais i 
lesbianes i bisexuals, i els 
hipòcrites 

socialdemòcrates i els 
democratacristians en les 
eleccions visiten les seus 
homosexuals. L’educació 
dels nens i nenes és el 
primer que s’ha de 
canviar, per tal 
d’aconseguir els valors de 
la paraula ser humà. Una 
revolució social hem 
d’aconseguir si assumim 
l’alliberament personal, 
com una arma per destruir 
el sistema actual! 


Revolta 21 



Tallers i assessorament 



Divendres 17,30h 

Flamenco. 

CSA Hamsa 


Divendres 19,30 a 21 h 

Tarot. Preu: 2000 ptes al mes. 

CS de Sants 


Dilluns de 18 a 21 h 

Punt d'informació sobre violència domèstica. 

CS de Sants 


Dimarts de 19 a 20,30h 

Advocat (assessorament jurídic). Gratuït per sòcies. 

CS de Sants 


Dimarts i dijous tardes 

Anglès (tres nivells). 2000 ptes al mes. 

CS de Sants 


Dissabtes matí 

Dissabtes alterns 

Tai Txi. 

CS de Sants 


10,30-13,30h 

Autoestima i canvi personal. 

CS de Sants 


Dimecres 19h 

Dibuix i pintura al taller d'ArtaPart. 

CSA Hamsa 


Cada dia a partir de les 19h. Aula d’estudi. 

CSA Hamsa 



^ 30 de maig: ^ 

Querella criminal contra Mayor 
Oreja, J. García Valdecasas, 
El País, La Vanguardia 
i El Periódico. 

Vista oberta a l’Audiència de 
Barcelona a les 10h. 
Pressumpció d’innocència 
Llibertat Zígorü . 


Adreces 


Hamsa c/ Miquel Bleach 15 
Can Vies c/ Jocs Florals 42 
CS de Sants cl Olzinelles 30 
Casal Indepe c/Demòstenes 9 
Espai Obert c/ Blasco de Garay 2 
AC Arran cl Premià 20 


Kafetes i festes 


Divendres 11 de maig 
Dissabte 19 de maig 


Dissabte 24 de maig 
Dissabte 2 de juny 

Dissabte 9 de juny 


Festa contra la tristesa 

Concert antirracista org.: Colors i Cores 

Monaguillos sin fronteras, Red Sexy Band, 

Quantium theory, Deafness i Djvu 
Aniversari de La Fresca Dinar popular 
Concert antifeixista 
KOP i Puagh (500ptes.) 

Festival hip-hop contra els desallotjaments 
Associació il·lícita, Da plus nu ideas + grup per confirmar 


CSA Hamsa 
CSA Hamsa 
400 ptes.-20h. 

La Fresca 


CSA Hamsa 
500 ptes.-20h. 


4 Primaveres a les vies! (Aniversari del C.S.A. Can Vies) 


Divendres 11 de Maig CSA Can Vies 

19h. Festa Primavera Tropical: Passi de video eròtic i 

festa bailonga (Pirat’s Sound System i Dj Caspa Gritis Jits) 

Dissabte 12 de maig Pla. Màlaga 

14h. Dinar popular i kirikada + sorpresa 
20h. Cercavila 

22h. Concert (La Caputxa, Malas Comparïias i La Prosa pia + grup sorpresa) 


Jornades Anticapitalistes Barcelona Tremola 


Durant dos mesos es desenvoluparan un seguit d’activitats de denúncia social 

agrupades per diferents temàtiques. 

Per més informació podeu consultar: www.barcelona.indymedia.org/barcelonatrernola 
gènere del 9 al 16 de maig 
presons del 16 al 20 de maig 
educació del 20 al 23 de maig 
ecologia del 24 al 27 de maig 
antifeixisme del 31 de maig al 2 de juny 
anti-ciutadanisme 3 de juny 
pobles del 8 al 10 de juny 
tristesa actes puntuals 
manifestaccions del 23 al 27 de juny 


Butlleta de Subscripció 


Per subscriure’t a La Burxa, envia’ns aquesta butlleta 
plena juntament amb 1.000 ptes. al c/ Jocs Florals, 
42 (08014). Te l’enviarem a casa durant 12 números 
i a més col·laboraràs econòmicament amb el butlletí 

© 


Adreça... 

Població. 

Telèfon... 






















